23.5.2022
DA
Den Europæiske Unions Tidende
L 143/19
om CCP's tilstedeværelse i virksomheder med sikkerhed konkluderes, at GOC har omfattende mulighed for at gribe ind i priser og omkostninger gennem statslig tilstedeværelse i virksomheder i stålsektoren generelt og i særdeleshed for så vidt angår de eksporterende producenter, der er omfattet af denne undersøgelse.
(52)
Både statsejede og privatejede virksomheder i ECCS-sektoren er underlagt politisk tilsyn og vejledning.
Følgende er eksempler på ovennævnte tendens til en stigende grad af indgriben fra GOC's side i ECCS-sektoren: Mange producenter af den undersøgte vare lægger udtrykkeligt vægt på partiopbygningsaktiviteter på deres websteder, har partimedlemmer i virksomhedsledelsen og fremhæver deres tilknytning til CCP.
Undersøgelsen afslørede partibygningsaktiviteter i Baosteel.
På det officielle websted nævnes det, at der er 301 CCP-komitéer og 85 437 CCPmedlemmer i China Baowu Group (23) (holdingselskabet for Baosteel).
Gruppen angiver desuden følgende vedrørende partiopbygning i virksomheden: »Styrke integrationen af partiets ledelse med forbedring af virksomheds­ ledelsen og forbedre det moderne virksomhedssystem.
China Baowu støtter til fulde kravene i »udtalelserne om en styrkelse af partiets lederskab med forbedring af virksomhedsledelsen i centrale virksomheder«, [...] Det reviderede og forbedrede beslutningstagningssystem i forbindelse med vigtige spørgsmål forbedrede partikomitéens, bestyrelsens, direktørernes og andre styrelsesorganers beslutningsmyndighed, samt de spørgsmål og former for beslutningstagning, der godkendes af bestyrelsen [...] [...] Baowu tilslutter sig og gennemfører samtidig planlægning af partiopbygning og virksomhedsreform, samtidig oprettelse af partiorganisationer og operationelle enheder, samtidig fordeling af personer med ansvar for partiorganisationer og partipersonale« (24).
Virksomheden Baosteel beskriver partiopbygningsaktiviteterne som følger: »At påtage sig det overordnede ansvar for en streng og omfattende partiadministration; at lede virksomhedens ideologiske og politiske arbejde, den forenede fronts arbejde, opbygning af en civilisation præget af det spirituelle, opbygning af en virksomhedskultur- og massearbejde såsom fagforeninger og den kommunistiske ungdomsliga, at lede opbygningen af en partirelateret og ærlig regering, at støtte disciplinærudvalg, så de effektivt kan varetage deres tilsynsopgaver« (25).
(53)
I ECCS-sektoren findes der desuden politikker, der særbehandler til fordel for producenter på hjemmemarkedet eller på anden måde påvirker markedet, jf. grundforordningens artikel 2, stk.
6a, litra b), tredje led.
(54)
Stålindustrien, som er den vigtigste komponent i produktionen af ECCS, betragtes af GOC som en nøgleindustri (26).
Dette bekræftes i de mange planer, forskrifter og andre dokumenter, der omhandler stål, og som udstedes på nationalt, regionalt og kommunalt plan, som f.eks. »Planen for justering og opgradering af stålindustrien for 2016-2020«.
Ifølge planen er stålindustrien en »vigtig og grundlæggende sektor i den kinesiske økonomi og en national hjørnesten« (27).
De vigtigste opgaver og mål i denne plan omfatter alle aspekter af industriens udvikling (28).
(55)
I den 13. femårsplan om økonomisk og social udvikling (29) planlægges det at støtte virksomheder, der producerer stålprodukter i det øvre varesegment (30).
Planen fokuserer også på at opnå varekvalitet, holdbarhed og pålidelighed ved at støtte virksomheder, der anvender teknologier i forbindelse med produktion af stål af høj renhedsgrad, præcisionsvalsning og kvalitetsforbedring (31).
(56)
Det vejledende katalog over den industrielle omstrukturering (2019-udgaven) (32), der blev godkendt ved dekret fra Folkerepublikken Kinas nationale udviklings- og reformkommission nr.
29 af 27. august 2019, som trådte i kraft den 1. januar 2020 (»kataloget«), indeholder en liste, hvoraf stål fremgår som en tilskyndet industri.
(23) http://www.baowugroup.com/party_building/overview.
(24) Ibid.
(25) Se vedtægterne for Baosteel, artikel 133, stk.
4: http://static.sse.com.cn//disclosure/listedinfo/announcement/c/2021-01-08/600019_20210108_8.pdf (senest tilgået den 6. maj 2021).
(26) Rapporten — del III, kapitel 14, s. 346 ff.
(27) Indledningen til planen for justering og opgradering af stålindustrien (»Plan for Adjusting and Upgrading the Steel Industry«).
(28) Rapporten — kapitel 14, s. 347.
(29) The 13th Five-Year Plan for Economic and Social Development of the People's Republic of China (2016-2020), findes på https://en.ndrc.gov.cn/newsrelease_8232/201612/P020191101481868235378.pdf (senest tilgået den 2. marts 2020).
(30) Rapporten — kapitel 14, s. 349.
(31) Rapporten — kapitel 14, s. 352.
(32) »Guiding Catalogue for Industry Restructuring (2019 Version)«, godkendt ved dekret fra Folkerepublikken Kinas nationale udviklingsog reformkommission nr.
29 af 27. august 2019 http://www.gov.cn/xinwen/2019-11/06/5449193/files/ 26c9d25f713f4ed5b8dc51ae40ef37af.pdf, senest tilgået den 11. april 2022.